(μουσική από μπάσο)
- Η εξασφάλιση διαφόρων χορηγιών ως streamer
είναι κάτι που τελικά,
κυριαρχεί όσο αναπτύσσεσαι.
Όμως, καθώς ξεκινάς, ξέρεις από την αρχή,
ότι είναι κάτι που πρέπει να έχεις κατά νου σαν έναν καλό τρόπο
να βελτιώσεις τη δυνατότητα να αυξήσεις τα έσοδά σου.
- Ξεκίνησα δουλεύοντας με μια-δυο επωνυμίες
κυρίως, γιατί εγώ τις προσέγγισα.
Η Monster Energy είναι η μία εταιρεία την οποία προσέγγισα
όταν ήμουν, 15 χρονών, και μου είπαν όχι,
κι έπειτα τους προσέγγισα ξανά και είπαν ναι.
Υπάρχουν πολλοί διαφορετικοί τρόποι να κινηθεί κανείς.
Η δικτύωση είναι πολύ σημαντική
κυριολεκτικά σε κάθε πτυχή της ζωής σου.
Η συμμετοχή σε συνέδρια
δεν είναι ο μοναδικός τρόπος για να δικτυωθείς.
Οι προσωπικές συναντήσεις είναι προφανώς καλύτερες,
έτσι, εάν βρεθείς στο TwitchCon, να έχεις μαζί σου επαγγελματικές κάρτες,
και να γνωρίσεις κόσμο. Μην διστάσεις να μιλήσεις.
Παράλληλα, μπορείς να δικτυωθείς και online,
για παράδειγμα στο Twitter.
Εάν δεις μια εταιρεία που εκπροσωπεί κάτι
που θα ήθελες να προωθήσεις,
μην φοβηθείς να τους ρωτήσεις
εάν θέλουν να συναντηθείτε για να συζητήσετε.
Πάντα υπάρχει ένα άτομο που κάνει δημόσιες σχέσεις
στην άλλη πλευρά της οθόνης,
και το να έχουν ακούσει το όνομά σου
είναι ένα τεράστιο βήμα.
- Ένας καλός τρόπος για να αφήσεις ανοιχτή την πόρτα
για πιθανές ευκαιρίες χορηγίας είναι να βεβαιωθείς
ότι έχεις κατάλληλες επαγγελματικές πληροφορίες επικοινωνίας
στο κάτω μέρος, κάτω από τη ροή σου, στο προφίλ σου,
στα διάφορα μέσα κοινωνικής δικτύωσης
όπως το Twitter, κ.λπ.
Φρόντισε να έχεις ένα επαγγελματικό email που οι προγραμματιστές,
ή οι εκδότες ή τα άτομα που είναι υπεύθυνα
για τη διαχείριση αυτών των συμφωνιών και χορηγών
να μπορούν να επικοινωνήσουν μαζί σου, για να δουν εάν ενδιαφέρεσαι.
Υπάρχουν πολλές επωνυμίες
που θα θέλουν συγκεκριμένους αριθμούς,
είτε πρόκειται για ταυτόχρονους θεατές
είτε για συγκεκριμένο αριθμό ακολούθων,
για να δικαιολογήσουν τη συνεργασία και να σε επιλέξουν
για "brand ambassador".
Θεωρώ, ωστόσο, ότι παίζει μεγάλο ρόλο και η δική σου οπτική.
Εάν μπορείς να πουλήσεις τον εαυτό σου σε μια εταιρεία,
και να τους πείσεις γιατί η ροή και η κοινότητά σου είναι τόσο σημαντικές,
ώστε η επωνυμία τους να θέλει να συνεργαστείτε,
αυτό είναι από μόνο του ταλέντο.
Θεωρώ ότι πριν προσεγγίσεις οποιαδήποτε εταιρεία
πρέπει να ξέρεις την αξία σου
και τι μπορείς να προσφέρεις στην εταιρεία.
- Το κανάλι μου είχε τέτοιο μέγεθος
που μου επέτρεψε να αρχίσω να δουλεύω με επωνυμίες
πολύ σύντομα, γιατί είχα ήδη
κάποιες συνεργασίες με επωνυμίες από το YouTube.
Συνιστώ να περιμένεις έως ότου έχεις
κατά μέσο όρο περίπου 100 ή περισσότερους ταυτόχρονους θεατές
για να προσεγγίσεις οποιονδήποτε με μηνιαία
ή οποιουδήποτε άλλου τύπου χορηγία,
κυρίως, γιατί δεν υπάρχει σημαντικό όφελος για καμία από τις δύο πλευρές.
Δεν πρόκειται να κερδίσεις αρκετά χρήματα
ώστε αυτή η χορηγία να αξίζει πραγματικά τον κόπο
για τη δουλειά που θα επενδύσεις
και ταυτόχρονα, η εταιρεία αυτή
ενδεχομένως να μείνει με μια αρνητική εικόνα.
- Υπάρχουν πολλά εργαλεία που μπορείς να χρησιμοποιήσεις
στον πίνακα εργαλείων του Twitch που θα σου επιτρέψουν
να δεις τα δεδομένα ανάλυσης, τα στοιχεία σου,
τους θεατές σου, τους ταυτόχρονους θεατές σου,
προφανώς, τις συνδρομές σου, την προσέλκυση θεατών, κ.λπ.
Υπάρχουν πολλά εργαλεία στον πίνακα εργαλείων για να εξερευνήσεις
και να βρεις αυτά που μπορείς να μοιραστείς με όσους
ενδεχομένως ζητούν τέτοιου είδους πράγματα.
- Θα πρέπει να ξέρεις τον ρυθμό ανάπτυξής σου,
τις προσδοκίες σου, πού πιστεύεις ότι μπορείς να φτάσεις,
γιατί εάν αναπτύσσεσαι πολύ γρήγορα
και συνάψεις συμφωνία με μια επωνυμία στους 100 ταυτόχρονους θεατές,
και την επόμενη εβδομάδα έχεις 200,
και τον άλλο μήνα έχεις 500,
θα έχεις χάσει χρήματα, εξαιτίας της ανυπομονησίας σου.
Πάρε το χρόνο σου, κάνε την έρευνά σου
και φρόντισε να συνεργάζεσαι με εταιρείες
με τις οποίες θέλεις πραγματικά να συνεργαστείς.
- Είναι πολύ σημαντικό να είσαι σχολαστικός κι επιλεκτικός,
και να διαλέγεις με προσοχή
τις συμφωνίες που αποδέχεσαι,
για να είσαι σίγουρος ότι δεν βλάπτεις την επωνυμία
ή τη φήμη σου.
Φρόντισε να μπορείς να πεις
με ενδιαφέρει αυτό το παιχνίδι,
ή οι θεατές μου ενδιαφέρονται γι' αυτό και νομίζω
ότι θα δημιουργήσει ενδιαφέρον περιεχόμενο.
Η αποκάλυψη της σχέσης με επωνυμίες, είναι αναμφισβήτητα
πολύ σημαντική.
Δεν θα πρέπει να ντρέπεσαι ποτέ
να αποκαλύψεις τις ευκαιρίες χορηγίας σου.
Εάν ντρέπεσαι, εάν αισθάνεσαι άβολα με κάποια
μην πάρεις αυτήν την ευκαιρία.
Να προωθείς μόνο επωνυμίες ή εταιρείες
με τις οποίες είσαι εσύ ο ίδιος πρόθυμος να συνδέσεις το όνομά σου
και φρόντισε αυτό να έχει αξία.
- Θα πρέπει να κοιτάς πέρα από τα χρήματα
και να σκέφτεσαι, αυτό το προϊόν είναι καλό για τους θεατές μου;
Θα αρέσει αυτό στους θεατές μου, είναι καλό προϊόν;
Υπάρχουν τόσες πολλές εταιρείες
που ξεκινούν στο χώρο των παιχνιδιών,
και φρόντισε να ξέρεις ποιο προϊόν
πρόκειται να προωθήσεις
πριν αρχίσεις να το προωθείς στους θεατές σου,
οι οποίοι πιθανώς να αρχίσουν να ξοδεύουν χρήματα σε αυτό,
επειδή το πρότεινες εσύ.